امریکا پرزیدنتی سئچیلن جو بایدن وظیفه‌سی‌نین ایجراسینا باشلادیقدان سونرا اونونلا بعضی مسئله‌لری موذاکیره ائدجییک.
بونو جمهور باشقانی رجب طیب اردوغان آذربایجانا سفریندن اول وئردیگی آچیقلامادا تورکیه-امریکا علاقه‌لرینه توخونارکن دئییب.
جمهور باشقانی پرزیدنت سئچیلن بایدنه یاد اولمادیغینی و باراک اوباما دؤورون‌دن چوخ یاخشی تانیش اولدوغونو ایفاده ائدیب.
حاضیردا ناتو داخیلینده امریکا-دان سونرا ایلک بئش‌لیکده یئر آلان اؤلکه‌لردن بیری‌نین تورکیه اولدوغونو وورغولایان جمهور باشقانی اردوغان، "هر زامان بونو اؤزلری ده اعتراف ائتدی‌لر. حاضیردا ایسه تأسف کی، سلاح آلقی-ساتقیمیزا دایر آچیقلاما‌لارین دوغرو اولدوغو فیکرینده دئییلیک. خصوصیله ده حاضیردا سوریه-نین قوزیی ینده و فراتین دوغوسونداکی یاناشما‌لار دوزگون دئییل. بیانات وئرمک اوچون ده هله واخت ائرکن‌دیر. بایدن وظیفه‌سی‌نین ایجراسینا باشلاسین، او زامان اوتوروب بعضی شئی‌لری دانیشاجاغیق" ایفاده‌سینی ایشله‌دیب.
اولوسلار آراسی سویه‌ده، خصوصیله سیاستده هئچ بیر قارشیدورمانین اولمایاجاغینی وورغولایان اردوغان "دیپلماسی ده بو مسئله‌لری موذاکیره ائده‌رک باشا دوشه‌رک بیر یول تاپیریق. اینانیرام کی، بو پروسه سی داها ساغلام آپاراجاغیق" دئییب.
